[ca] Introducció: El concepte que té la societat per malaltia mental en general tendeix a ser erroni. Els mitjans de comunicació donen missatges sobre la salut mental, en concret de l'esquizofrènia, etiquetant a aquestes persones com "violentes" i "perilloses". Fins i tot, les pròpies infermeres, que tot i treballar en un àmbit de salut on l'estigmatització s'hauria de deixar de banda i assegurar una qualitat assistencial, tenen actituds negatives cap a ells. Després d'obtenir experiències en diferents contextos de cures d'infermeria i observar actituds negatives cap a aquestes persones, es va considerar oportú realitzar un plantejament sobre un projecte on es pogués obtenir la resposta per part del pacient. Objectiu: Explorar les experiències percebudes per la persona que està diagnosticada d'esquizofrènia durant la relació terapèutica amb les infermeres en funció del context de cures; durant l'hospitalització en unitats de psiquiatria, en un Centre d'Atenció Primària (CAP) i en un centre de salut mental comunitari. Metodologia: Atès que la finalitat és conèixer les experiències que tenen les persones diagnosticades d'esquizofrènia durant la relació terapèutica amb la infermera, la metodologia utilitzada serà qualitativa. L'àmbit d'estudi en el qual es durà a terme, serà al districte de Sant Martí. Concretament, el centre assistencial d'elecció serà el CSMA Sant Martí Nord. Els participants d'aquesta investigació seran persones diagnosticades d'esquizofrènia, majors de 18 anys, amb un mínim de dos ingressos hospitalaris en aguts de psiquiatria i que mantenen un seguiment en el CSMA Santi Martí Nord. Per a la seva elecció, es durà a terme el mostreig intencional. La recollida de dades s'efectuarà mitjançant l'observació, l'entrevista semi-estructurada i el diari de camp. L'anàlisi qualitatiu de les dades es realitzarà mitjançant la tècnica d'anàlisi de contingut, a través de la transcripció i codificació de les dades amb el programa QRS NVivo. Resultats esperats: Com a resultats de l'estudi, el que es pretén aconseguir és conèixer les experiències de persones que pateixen esquizofrènia durant la relació terapèutica amb les infermeres de diferents contextos de cures. Després de l'obtenció de les experiències, es podria plantejar solucionar els problemes que hi intervenen i dur a terme una relació terapèutica de major qualitat.

[en] Introduction: The concept that society has for mental illness in general tends to be wrong. The media give messages about mental health, specifically schizophrenia, labeling these people as "violent" and "dangerous." Even the nurses themselves, despite working in a health field where stigmatization should be neglected and assuring quality of care, have negative attitudes towards them. After obtaining experiences in different contexts of nursing care and observing negative attitudes toward these people, it was considered opportune to make an approach on a project where the patient's response could be obtained. Objective: To explore the experiences perceived by the person who is diagnosed of schizophrenia during the therapeutic relationship with the nurses according to the context of care; During hospitalization in psychiatric units, in a Primary Care Center (CAP) and in a community mental health center. Methodology: Since the purpose is to know the experiences of people diagnosed with schizophrenia during the therapeutic relationship with the nurse, the methodology used will be qualitative. The scope of study in which the study will be carried out will be in the district of Sant Martí. Specifically, the care center of choice will be the CSMA Sant Martí Nord. The participants of this investigation will be people diagnosed with schizophrenia, over 18 years old, with a minimum of two hospital admissions in acute psychiatry and who keep a follow-up in CSMA Santi Martí Nord. For your choice, intentional sampling will be performed. Data collection will be done through observation, semi-structured interview and field diary. The qualitative analysis of the data will be performed using the technique of content analysis, through the transcription and coding of the data with the QRS program Nvivo. Expected results: As a result of the study, what is sought is to know the experiences of people suffering from schizophrenia during the therapeutic relationship with nurses from different care contexts. After obtaining the experiences, it could be proposed to solve the problems involved and to carry out a therapeutic relationship of higher quality.